ནང་ཆོས།སྤྱིར་འཛམ་བུའི་གླིང་འདིའི་སྒང་ལ་བོད་པ་གཅིག་པུ་མ་རེད།ཤྲི་ལངྐ༌།འབར་མ།ཐའེ་ལན་ཌི་དེ་ཚོར་ནང་པ་མང་པོ་ཡོད་པ་རེད།རྒྱ་ནག་ལ་ཡོད་པ་རེད།འཇར་པན་ལའང་ཡོད་པ་རེད།ཀོ་རི་ཡ།ཝི་ཏི་ནམ་སོགས་ལུང་པ་མང་པོ་ཞེ་དྲག་ཡོད་པ་རེད།ལུང་པ་དེ་དག་ནུབ་ཕྱོགས་པར་འབྲེལ་བ་སྔ་མོ་ནས་ཞེ་དྲག་བྱུང་བསྡད་ཡོད་པ་རེད།ནང་པའི་ལུང་པ་མང་པོ་ཞིག་དབྱིན་ཇིའི་མི་སེར་སྤེལ་ཡུལ་གྱི་འོག་ལ་བསྡད་པ་རེད།དེ་ག་ནང་བཞིན་ཧཕ་རན་སིའི་མི་སེར་སྤེལ་ཡུལ་གྱི་འོག་ལ་བསྡད་པ་རེད།དེ་དུས་ནས་འབྲེལ་བ་ཞེ་དྲག་ཡོད་པ་རེད་དེ།ཡིན་ནའང་ནུབ་ཕྱོགས་པའི་ཚན་རིག་པའི་ནང་ནས།ནང་ཆོས་ནས་ཚུར་རིག་པ་བསླབ་རྒྱུའི་འབད་བརྩོན་བྱེད་མཁན་ཧ་ལམ་བྱུང་ཡོད་པ་མ་རེད།ཤར་ཕྱོགས་པའི་ཚན་རིག་པ་མཁས་པ་ཆེན་པོ་དེ།སྙན་གྲགས་ཆེན་པོ་དེས་ནང་ཆོས་ལ་དོ་སྣང་གཅིག་སླེབས་ནས།མ་འོངས་པ་ལ་ཚན་རིག་དང་ཆོས་མཉམ་དུ་འགྲོ་རྒྱུ་ཞིག་ཆགས་པ་ཡིན་ན།ནང་ཆོས་ཀྱིས་ཚན་རིག་དང་མཉམ་དུ་འགྲོ་གི་རེད་ཟེར་བ་ཞིག་ཁོང་གིས་བཤད་ཡོད་པ་རེད།མ་གཏོགས་གཞན་དམིགས་བསལ་ནང་ཆོས་ཀྱི་ནང་ནས་ཚན་རིག་པས་ཚུར་རེ་བ་བརྒྱབ་ནས་བསླབ་རྒྱུ་དེ་བྱུང་མྱོང་ཡོད་པ་མ་རེད།